CELEX: 32013R1039
Language: lt
Date: 2013-10-24 00:00:00
Title: 2013 m. spalio 24 d. Komisijos įgyvendinimo reglamentas (ES) Nr. 1039/2013, kuriuo keičiamas nonano rūgšties patvirtinimas esama veikliąja medžiaga, skirta 2-o tipo biocidiniams produktams gaminti Tekstas svarbus EEE

25.10.2013   
            
            
               LT
            
            
               Europos Sąjungos oficialusis leidinys
            
            
               L 283/43
            
         KOMISIJOS ĮGYVENDINIMO REGLAMENTAS (ES) Nr. 1039/2013
   2013 m. spalio 24 d.
   kuriuo keičiamas nonano rūgšties patvirtinimas esama veikliąja medžiaga, skirta 2-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:
   
               (1)
            
            
               Komisijos reglamente (EB) Nr. 1451/2007 (2) yra nustatytas veikliųjų medžiagų, kurias reikia įvertinti siekiant nuspręsti, ar reikia įrašyti į Europos Parlamento ir Tarybos direktyvos 98/8/EB (3) I, IA arba IB priedą, sąrašas. Tame sąraše yra nonano rūgštis;
            
         
               (2)
            
            
               Komisijos direktyva 2012/41/ES (4) nonano rūgštis, skirta 2-o tipo produktams gaminti, yra įtraukta į Direktyvos 98/8/EB I priedą, todėl ji laikoma patvirtinta tam produktų tipui pagal Reglamento (ES) Nr. 528/2012 86 straipsnį;
            
         
               (3)
            
            
               be to, pagal Direktyvos 98/8/EB 11 straipsnio 2 dalį buvo įvertinta, ar nonano rūgštį galima naudoti tos direktyvos V priede apibrėžtiems 10-to tipo produktams (mūro antiseptikams). Įvertintas jos kaip algicido, skirto statybinėms medžiagoms apdoroti, naudojimas. Dabar minėtoji paskirtis įtraukta į 2-ą produktų tipą, kaip apibrėžta Reglamento (ES) Nr. 528/2012 V priede;
            
         
               (4)
            
            
               Austrija buvo paskirta ataskaitą rengiančia valstybe nare ir 2012 m. balandžio 3 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse;
            
         
               (5)
            
            
               valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2013 m. rugsėjo 27 d. Biocidinių produktų nuolatinis komitetas peržiūros išvadas įtraukė į vertinimo ataskaitą;
            
         
               (6)
            
            
               remiantis ta ataskaita galima daryti išvadą, kad biocidiniai produktai, kurie naudojami kaip statybinių medžiagų algicidai ir kurių sudėtyje yra nonano rūgšties, turėtų atitikti Direktyvos 98/8/EB 5 straipsnio reikalavimus;
            
         
               (7)
            
            
               esamas nonano rūgšties patvirtinimas 2-o tipo produktams neapima sąlygų, susijusių su produktų, naudojamų kaip statybinių medžiagų algicidai, vertinimu. Todėl esamą patvirtinimą derėtų papildyti minėtomis sąlygomis. Siekiant visoms suinteresuotosioms šalims leisti pasirengti laikytis naujų reikalavimų po neseniai nustatytų naujų biocidinių produktų tipų apibrėžčių, taip pat derėtų pakeisti iš pradžių Direktyvoje 2012/41/ES numatytą patvirtinimo datą;
            
         
               (8)
            
            
               kadangi į vertinimą nebuvo įtrauktos nanomedžiagos, patvirtinimas šioms medžiagoms netaikomas, kaip nustatyta Reglamento (ES) Nr. 528/2012 4 straipsnio 4 dalyje;
            
         
               (9)
            
            
               šiame reglamente numatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nonano rūgštis patvirtinama kaip veiklioji medžiaga, skirta 2-o tipo biocidiniams produktams gaminti, laikantis priede nustatytų specifikacijų, naujų sąlygų ir naujos patvirtinimo datos.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 167, 2012 6 27, p. 1.
   
      (2)  2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).
   
      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).
   
      (4)  2012 m. lapkričio 26 d. Komisijos direktyva 2012/41/ES, kuria iš dalies keičiama Europos Parlamento ir Tarybos direktyva 98/8/EB, kad į jos I priedą įrašytą veikliąją medžiagą nonano dirūgštį būtų galima naudoti 2-o tipo produktams (OL L 327, 2012 11 27, p. 28).
   
      PRIEDAS
      
                  Bendrinis pavadinimas
               
               
                  IUPAC pavadinimas
                  Identifikacijos numeriai
               
               
                  Minimali veikliosios medžiagos koncentracija (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Produkto tipas
               
               
                  Specialiosios sąlygos (2)
                  
               
            
                  Nonano rūgštis, pelargono rūgštis
               
               
                  IUPAC pavadinimas Nonano rūgštis
                  EB Nr. 203–931–2
                  CAS Nr. 112–05–0
               
               
                  896 g/kg
               
               
                  2015 m. spalio 1 d.
               
               
                  2025 m. rugsėjo 30 d.
               
               
                  2
               
               
                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Autorizacijos liudijimai išduodami laikantis šių sąlygų:
                  
                              1.
                           
                           
                              jei produkto autorizacijos liudijimo paraiškoje neįrodyta, kad pavojų žmonių sveikatai iki priimtino lygio galima sumažinti kitomis priemonėmis, produktas autorizuojamas su šiomis sąlygomis:
                              
                                          a)
                                       
                                       
                                          turi būti naudojimo instrukcijos, kuriose nurodyta, kaip purkšti produktą, kad būtų kuo labiau sumažintas jo poveikis naudotojui;
                                       
                                    
                                          b)
                                       
                                       
                                          neprofesionaliems naudotojams skirti produktai autorizuojami tik jei pakuotė suprojektuota taip, kad būtų kuo mažesnis poveikis naudotojui;
                                       
                                    
                        
                              2.
                           
                           
                              produktai, skirti naudoti lauko sąlygomis kaip statybinių medžiagų algicidai, autorizuojami tik jei nustatomos saugios darbo procedūros ir rizikos mažinimo priemonės siekiant apsaugoti aplinką.
                           
                        
            
         (1)  Šioje skiltyje nurodyta koncentracija – tai minimali veikliosios medžiagos, naudotos atliekant vertinimą pagal Reglamento (ES) Nr. 528/2012 8 straipsnį, koncentracija. Rinkai pateikiamame produkte esanti veiklioji medžiaga gali būti tokios pačios arba kitokios koncentracijos, jei įrodyta, kad ji yra techniškai lygiavertė įvertintai veikliajai medžiagai.
      
         (2)  Vertinimo ataskaitų turinys ir išvados, reikalingi Reglamento (ES) Nr. 528/2012 VI priedo bendriesiems principams įgyvendinti, pateikti Komisijos interneto svetainėje http://ec.europa.eu/comm/environment/biocides/index.htm